open-index/open-wikipedia-markdown huggingface dataset:
San Birnardu di Curliuni

thumb|San Birnardu di Curliuni no Quatru du Vaticanu, 2001
**Birnardu di Curliuni**, Santu dâ Chiesa Cattolica, nasciu Fulippu Latini (Curliuni 6 di frivaru 1605 – Palermu 12 di jinnaru 1667). 

## Biografìa
Lu patri fu un conciaturi di piddami e vuleva fari du figghiu un scarparu. Ma lu picciottu era spataccinu tantu ca fu dittu “ a prima spata di Sicilia “. Mitteva la so spata ô sirvizzu di puvireddi, ma un jornu un certu Vitu Caninu lu sfidau a duellu e fu firutu gravimenti ca arristau  mutilatu. Si rifuggiò no Cummentu di Cappuccini, ma passaru du anni prima di trasiri no Nuviziatu di Caltanissetta, unni arristò fratellu laicu.
Girau tanti Cummenti da Sicilia: Pulizzi Ginirusa, Bivona, Castrunovu, Castelvetranu, Busachinu, Ciminna, Chiusa e fu sempri assignatu a travagghi umili e di cucina. 
Priava di cuntinuu e diceva sempri: “ Amati, laudati, biniciti, ringraziati, adorati u Signuri Diu Onnipotenti, Patri, Fighu e Spiritu Santu “. Tutti si maravigghiavanu comu un frati laicu putissi discurriri accussì du Misteriu da Santissima Trinitati.
Appi lu donu da prufizia e dissi a tutti lu jornu da so morti, lu 12 di jinnaru dû 1667.
Fu sippillutu nò Cummentu di Patri Cappuccini di Palermu unni c’è lu so Corpu all’artaru du Crucifissu. Fu fattu Biatu lu 15 di maju dû 1768 du Papa Climenti XIII e Santu lu 10 di giugnu 2001 du Papa Giuvanni Paulu II.

## Liami
*San Bernardo da Corleone

Birnardu di Curliuni
Birnardu di Curliuni
Cumunitati autonumi di Spagna

Lu **cumunità autònumi di Spagna** sunnu na suddivisioni amministrativa tû tirritoriu sâ Spagna chi havi na funzioni equivalenti a chiddu dî Riggiuni n Italia.

Ci sunnu ntî tuttu lu tirritoriu nazziunali nu tutali di 17 cumunità autònumi e 2 cità autonumi Ceuta e Melilla.

## Lista di cumunità autònumi

Andalusia, Araguna, Asturi, Baliari, Ceuta, Canari, Cantabria, Castiglia-La Mancia, Castiglia e León, Catalogna, Cumunità Valenciana, Estremadura, Galizzia, La Rioja, Madrid, Melilla, Murcia, Navarra e Paisi Baschi.

Catigurìa:Spagna
Sant'Jacintu Giurdanu Ansaluni

thumb| Quatru di Franciscu Chillura, 1981  Santu Stefanu Quisquina
**Jacintu Giurdanu Ansaluni** (Santu Stefanu Quisquina 1 di nuvèmmiru 1598 -  Nagasaki 17 di nuvèmmiru 1634)

## Biografìa
A 17 anni trasiu ntall’Ordini di Patri Duminicani nò Cummentu di Agrigentu e si chiamò Giurdanu. Cuminciò a studiari a Palermu e poi a Salamanca, pi divintari missiunariu e a Trujillu fu ordinatu parrinu. Si nni iu a pedi a Siviglia e no 1625 partiu pi missioni.
Doppu un annu ‘nto Messicu iu ‘nna l’Isuli Filippini, poi a Lùzon e a Manila. 
Studiau assai la lingua, la mentalitati e l’abitudini di Cinìsi e scrissi un‘opra, forsi oj perduta, di credenzi riligiusi e filosofichi d’iddi, cunfruntannuli ca fidi Cristiana Cattolica.
No 1632 partiu pô Giappuni, travistutu di mircanti, pi dari aiutu e cunfortu comu Vicariu Pruvinciali. Cadiu malatu ‘nnall’Isula di Kyushu. Addumannò a Madonna di non guariri fino a quannu fussi statu ammazzatu pi Gesù Cristu. Fu misu ‘n carceri e ci dettiru i veru turtùri.
Fu appizzatu a na furca ca testa a puzzuni e sippillutu a metà nò na fossa.
Stetti in agunia 7 jorna e muriu a 36 anni lu 17 Novemmiri 1634 supra la cullina di Nagasaki. 

## Canunizzazzioni
Fu fattu Biatu lu 18 di frivaru 1981 e Santu di Giuvanni Paulu II lu 18 di uttùviru 1987.
E’ Patronu di Santu Stefanu Quisquina (AG).

## Liami sterni
*San Giacinto Giordano Ansalone Biografia

Jacintu Giurdanu Ansaluni
Jacintu Giurdanu Ansaluni
Sant'Annibali Maria Di Francia

thumb|S. Annibali Maria Di francia no quatru du Vaticanu,2004)
**Annibali Maria Di Francia** (Missina 5 di giugnettu 1851 – Missina 1 di giugnu 1927) è un Santu parrinu talianu.

## Biografìa
Terzu fighu di famigha nobili missinisi, quannu era picciriddu riciviu lu pirmissu ecceziunali di riciviri la Comunioni ogni jornu e davanti o Sacramentu espostu capiu a nicissitati di priari sempri 'ppi mannari opirai na Messi du Signuri, vali a diri pi vocazioni sacirdutali e riliggiusi. Fu urdinatu parrinu lu 16 di marzu 1878. 
Quarchi misi prima avia ‘ncuntratu un orbu ca dumannava la limosina no Quartieri Avignuni di Missina, unni c’eranu puvureddi e orfani e cu pirmissu du Viscuvu si stabiliu ddà. Ebbi tanti ‘ncumprinsioni, ma vuleva purtari ‘nsemmula la Palora di Diu e l’aiutu pî puvureddi. Cuminciò a funnari orfanotrofi, ca chiamò antoniani picchi li misi sutta la prutizioni di S. Antoniu di Padova. Dà uffriu ê picciotti na casa, un rifugiu, un travagghiu, una educazioni.
Funnò puru dui Famigghi Riligiusi: ntô 1887 li “ Fighi du Divinu Zelu ” e ntô 1897 li Rugaziunisti, ca ebbiru comu quartu votu chiddu di prijari pi vucazioni.
Pi rializzari li so ideali scrissi o Papa, ê viscuvi ê parrini e iniziò puru a scriviri nò giurnali piriodicu “Diu e lu Prossimu “. 
Pi l’amuri ca avia pi vocazioni l’Arciviscuvu di Missina c’affidò li picciotti ca si vulevanu fari parrini. Quannu muriu li Missinisi dissiru ca “Avia murutu un Santu"
e vosiru ca fussi sippillutu na Cresia di Sant’Antoniu di Paduva.
Li so dui Cungrigazioni su diffusi na tuttu lu munnu, spiciarmenti pî picciotti surdi, li ragazzi-matri, la furmazioni prufessiunali.  
Fu biatificatu dû Papa Giuvanni Paulu II lu 7 di uttùviru 1990 e fattu Santu lu 16 di maiu 2004.

## Riliquii

U corpu sanu sanu du santu è na Cresia di S. Antoniu di Paduva a Missina.

## Liami

*Annibale Maria Di Francia: Biografia

Annibbali Maria di Francia
Annibbali Maria di Francia
Annibbali Maria di Francia
Annibbali Maria di Francia
Open di Australia

Lu **Open di Australia** è lu turneu di tennis cchiù mpurtanti chi si svolgi n Australia, a Melbourne. Cu lu Roland Garros, l'Open dî Stati Uniti e Wimbledon fa parti dî turnei dû Grandi Slam.

Lu jucaturi talianu Jannik Sinner vinciu lu turneu du' voti, ntô 2024 e 2025.

Catigurìa:Tennis
Affidabbilitati 'ngigniristica

L**Affidabbilitati 'ngigniristica** eni 'n campu di l'ingignirìa c'avi a cchi fari ccu lu studiu di l'affidabbilitati: l'abbilitati di nu sistema o cumpunenti di aggiri ppi li riquisiti ca fuorru addummannati sutta cundizziona dichiarati ppi nu spicifiu piridu di tempu.
Catigurìa:Ncignirìa
Catigurìa:Ticnoluggìa
Granni Slam

Lu **Granni Slam** è lu nsemi dî quattru turnei principali di tennis chi si jocanu ogni annu.
E' custituitu di
*L'Open di Australia
*Lu Roland Garros, chiamatu putu *French Open*, o *Open di Francia*
*Li Open dî Stati Uniti
*Lu turneu di Wimbledon

Catigurìa:Tennis
Boia chi molla

La frasi **Boia chi molla** è nu mottu talianu usatu dî fascisti pi stuzzuniari li militari â battàgghia.
Sucità dî Nazzioni

thumb|300px|Lu palazzu dî Nazzioni a Ginevra.

La **Sucità dî Nazzioni** fu n'organizzazzioni ntirnazziunali chi a liveddu dî cuverna dî vari nazzioni, avia lu scopu di dicsutiri e risòrviri disputi ntirnazziunali, guerri e mettiri n funzioni rigulamenti ntirnazziunali pi la cunvivenza pacifica dî nazzioni. Lu seggiu unni li rapprisintati dâ Sucità si riunèvanu n assimmlea era a Ginevra. Funnata supra la basi dû trattatu di Versailles dû 1919, fu l'antisignana di l'attuali ONU, basata a New York, e chi tra l'autri cosi eriditau comu sedi europea lu palazzu usatu dâ Sucità di Nazzioni.

Catigurìa:Urganizzazzioni ntirnazziunali
Catigurìa:Diprumazzìa
Open dî Stati Uniti

Lu **Open dî Stati Uniti** è lu turneu di tennis cchiù mpurtanti chi si svolgi ntê Stati Uniti, a Flushing. 

Cu l'Open di Australia, lu Roland Garros e Wimbledon fa parti dî turnei dû Granni Slam.

Catigurìa:Tennis
Wimbledon

Lu turneu di tennis di **Wimbledon** si svolgi a Wimbledon, vicinu Londra, n Gran Britagna. Cu l'Open di Australia, l'Open dî Stati Uniti e lu Roland Garros fa parti dî turnei dû Grandi Slam. E' lu sulu dî quattru turnea chi si svorgi supra l'erba.

Catigurìa:Tennis
Flushing

**Flushing**, funnata di l'ulannisi ntô 1645 e' nu quartieri dâ cità di New York a 16 km di Manhattan, crisciutu supra una di cchiù antichi culoni europei dâ zona. Oggi è nu quartieri multiulturali, canusciutu puru pi uspitari lu cchiù mpurtanti turneu di tennis dî Stati Uniti.

## Talìa puru

*Flushing Meadows-Corona Park

Catigurìa:Stati Uniti
Manhattan

**Manhattan** è nu distrittu dâ citati di New York chi currispunni giograficamenti all'isula omonima. E' abbitatu di circa 1'600'000 newyorkisi.

Catigurìa:Stati Uniti
Pete Sampras

**Peter ''Pete'' Sampras** (Washington, 12 di austu 1971) è nu ex tennista statunitensi, cunsidiratu di assai genti comu lu megghiu tinnista di l'anni '90 e unu dî megghiu dâ storia dû tennis. Vinciu 14 turnei dû Granni Slam, nu record uguaggliatu sulu ntô 2009 di lu svizziru Roger Federer.

Sampras, Pete
Sampras, Pete
Sampras, Pete
Sampras, Pete
Sant'Ugu di Nuhara

thumb|Tila di Sant’Ugu abati di Nuhara e pedi da ‘Mmaculata na Matrici di Santa Maria Assunta a Nuhara di Sicilia (ME )

**S. Ugu Abati di Nuhara di Sicilia** (ME) (? - Nuhara 17 di nuvèmmiru 1175) è nu santu dâ Cresia Cattòlica

## Aggiugrafia

San Bernardu di Chiaravalli (1090 - 1153) arrinisciu a pacificari lu papa ‘Nnuccenzu III cu Re Ruggeru II, lu Nurmannu. Lu re addumannò a San Bernardu di mannàri 'n Sicilia li sò mònaci. Lu santu, versu lu 1130, mannau Ugu, ca era un monacu cistircensi francisi ca si truvava a Moterola ‘nta Spagna cu unnici cumpagni, tra cui Paulu, Eligiu e Marcu, ca succidiu a iddu comu abati ntô 1175, e dui chièrici. 
Li mònaci si nni jeru ‘n Calabria, a S. Maria a Riquisita, ditta “la Sambucina", vicinu Cusenza. Di dda passaru a Nuhara, vicinu ô turrenti San Grigoriu, unni c’era un munasteriu iniziatu a custruìri dê monaci basiliani ntô 1137. Li mònaci chiamaru la vallata *Bona*, e completaru la custruzioni trent’anni doppu: la chiamaru S. Maria di Nuhara, didicannula â Virgini Nunziata, e Ugu fu elettu abati. Chistu fu lu primu munasteriu cistercensi 'n Sicilia. 
Li mònaci appuoi fìciru àutri quattru filiali: S. Maria di Roccamaduri, S. Maria di Spanò, S. Maria da Valli (vicinu Missina) e S. Maria du Parcu, ô Altufonti. 
Ugu appi tantu amuri pâ puvirtà evangelica, na granni divuzioni â Madonna e diffunneva a Parola di Diu. Lu monasteriu dava travagghiu nta tutta la zona, difinneva li nnucenti, dava rifuggiu ê pirsicutati e facìa la carità ê puvureddi. 
Ugu purtau ntô novu monasteriu quasi tricentu riliqui di santi, una dâ cruci du Signuri, un lavabu di brunzu e na giarra pi l’acqua, ca poi sirviu pê malati. 
Tanti cristiani, di vicinu e di luntanu truvavanu aiutu, cunsigghiu e cunfortu. 
Cunsuntu di l’anni, dâ penitenza e dû travagghiu, muriu a Nuhara ntô 17 Nuvemmiru 1175. La so morti fu chianciuta comu chidda d’un santu. Pari ca la soru di Ugu, ca si chiamava Ginuveffa, mannò dâ Francia un pezzu di stoffa raccamatu pi cummigghiarici la facci. C’era scrittu: “Nun finisciu, nun finivi, nun finirò di prijari pi tia". Fu biatificatu ntô 1664. 

## Li riliquii

Li so ossa, la testa, li nguanti di abati sunnu purtati 'n prucissioni lu 16 di austu a Nuhara;
lu 17 Nuvemmiri, jornu dâ so morti, la Batia Vecchia, na cresia di l'antica abbazia.

## Bibbliografia

* Vincenzo Cartaregia, "*Sant'Ugo Patrono di Novara. Cenni storici e biografici*", 2002.

Ugu di Nuhara
Ugu di Nuhara
Virus (bioluggìa)

Nu **virus** è nu sistema biològgicu acellulari e parassita ntracellulari obbligatu, ca è fattu di nu ginoma e di nu capsìde. La natura di organismu viventi è discussa. Si carattirizza pi na dinamica evolutiva chi ci pirmetti ntî nu tempu rilativamenti curtu (quarchi misi) di trasfurmarisi pi silizzioni e di spannirisi pi riproduzzioni, mittennu n piriculu n certi casi la stissa supravvivenza di l'orgnaismu chi l'ospita, o simpricimenti causannu nu tassu di murtalità timpuraniamenti àutu (pi esempiu la pesti).

## Anatumia

Lu ginoma dô virus è n'acidu nucleicu (DNA o RNA) ca cunteni li nfurmazziuni genètici pâ sìntisi dê prutiini virali; iddu è copertu dû capside, ca è fattu dê capsòmiri, prutiini strutturali. Cchiù fora si cci pò truvari lu peplos (dettu macari pericapside, o puramenti envelope), ca è na struttura lipidica c'ave prutiini viré. Lu nzemmula di chisti strutture si chiama viriuni.

## Urìggini

Li tiurìi cchiù novi dìcenu ca li virus potìssiru esseri nesciuti dê urganismi dê varî regni dâ vita.

## Talia puru

* Nfluenza A(H1N1)
* COVID-19

Catigurìa:Bioluggìa
Catigurìa:Scienzi
Pòpulu dî Libbirtati

Lu **Pòpulu dî libbirtati (PdL)** è nu partitu pulìticu talianu di ispirazzioni libbirali e cunsirvaturi, nasciutu ntô 2009 di la fusioni di Forza Italia e Allianza Nazziunali. Lu leader chi ispirau la nascita dû partitu fu Silviu Berlusconi. Grazzi a na machina eletturali chi s'appuia supra lu so mpiru radiutelevisivu e a nu certu carisma pirsunali dû so leader, capaci di cuinvinciri l'elittura supra temi comu l'immigrazzioni, l'ordini pubblicu, li casi, o l'econumia, lu partitu cugghiu circa lu 36% dî voti a la so prima prisintazzioni all'elizzioni europei dû 2009.

## Storia
### Scissioni
Ô 16 nuvemmiru 2013, Ncilinu Alfanu lassa lu PdL e funna n'aùtru gruppu pulìticu pi susteneri lu cuvernu Letta, NCD.

Silviu Berlusconi rifunna lu novu Forza Italia ccu 70 diputati e 65 sinaturi.

Catigurìa:Pulìtica
Radar

Lu termini **radar** fu sprummintantu ntô 1941 eggh è l'acronimu dû ngrisi *radio detection and ranging*. Comu lu dici lu nomu stissu, è nu sistema chi usa li unni radiu pi rilivari la distanza, la pusizzioni e la vilocità di uggetti: storicamenti la prima applicazzioni e a tutt'oi la cchiù mpurtanti è la rilivazzioni dâ pusizzioni, e dâ rutta di aeri e navi.

Catigurìa:Ticnoluggìa
Incestu accademicu

L**incestu accademicu** o **incestu intillittuali** s'arrifirisci â pratica nta li circuli accademici di assumiri all'univirsitati li propri lauriati ppi ssiri prufissuri.
Eni giniralmenti vista comu 'nzulari e pocu salutari ppi lu liveddu accademicu
Catigurìa:Sucità
Catigurìa:Aducazzioni
Rainulfu Drengot

**Rainulfu Drengot** (mortu ntô 1045) fu nu cavaleri nurmannu. Agghicatu n Italia miridiunali chî primi cavaleri nurmanni, Rainulfu fu lu primu chi pi meriti militari funnau na cuntea nurmanna nnipinnenti a Aversa ntô 1030, supra na nvistitura di Sergiu IV, duca di Napuli.

Catigurìa:Biografìi
Accadia

thumb|300px|Vìculu Fossi a Accadia **Accadia** è un cumuni dâ pruvincia di Foggia di  2702 abbitanti.
Prutiìna

Na **prutiìna** è na macrumulecula biològgica furmati di amminuàciti arrunzati, ntâ siquenza primaria (ditta pulipiptidi virè), pô lijami piptìdicu (puramenti dittu lijami carbammìdicu).

## Struttura

Li prutiìni, sparti câ struttura primaria, hannu na struttura sicunnaria, câ è ditirminata dê nterazziuni tra risidui amminuacìtici; mutivi ca s'attròvanu spissu sunnu l'alfa èlica e lu beta fugliettu (chi poti esseri parallelu o puru antiparallelu). La struttura sicunnaria appuoi furrìa, e pi nterazziuni tra risidui amminuacìdici, macari luntani ntâ struttura primaria, furma la struttura tirziaria. Ntirazziuni nun cuvalenti ntrê pulipiptidi piegati furmanu la struttura quatirnària dâ prutiìna, chi allura si dici multimèrica. L'emuglubbina è un esempiu di prutiìna titramèrica.

## Funzioni

Li prutiìni hannu la funzioni di massimi iffittrici dô ginoma, zoè sudìsfanu lu chiossài dê nicissitati strutturali e metabòlichi dâ cèllula.

## Lijàmi nterni

* Lista di amminuàciti

## Lijàmi di fora

* UniProt, database di siquenzi prutèichi (n ngrisi)
* Protein Data Bank, database di strutturi prutèichi (n ngrisi)
* PredictProtein, alguritmu di pridizzioni di strutturi prutèichi (n ngrisi)

Catigurìa:Bioluggìa
Cagnanu Varanu

thumb|300px|Ex cunventu a Cagnanu.**Cagnanu Varanu** è un cumuni dâ pruvincia di Foggia di  8617 abbitanti.
Casalnovu Muntirutaru

**Casalnovu Muntirutaru** è un cumuni dâ pruvincia di Foggia di  1954 abbitanti. 
it :Casalnovo Monterotaro
Celli di San Vitu

thumb|111px|Stemma di Celli di San Vitu.**Celli di San Vitu** è un cumuni dâ pruvincia di Foggia di  186 abbitanti.
Lucera

**Lucera** è un cumuni dâ pruvincia di Foggia di 35162 abbitanti.

## Lu nsidiamentu mussurmanu di Lucera
N'èbbica mediuevali, la cità fu scigghiuta di lu mpiraturi Fidiricu II comu distinazzioni finali pi uspitari l'urtimi mussurmani ancora risidenti ntî lu mpiru. Circa 20000 mussurmani, pi lu cchiossai n pruvinenza dâ Sicilia discindenti di famigghi àrabbi chi avèvanu culunizzatu l'ìsula, vìnniru trasfiuti a Lucera.

Lu nsidiamentu mussurmanu durau dû 1220, quannu lu mpiraturi pigghiau la dicisioni, ô misi d'austu dû 1300, quannu Carlu II d'Angiò cumannau la distruzzioni dâ culonia. Li mussurmani ristati a Lucera foru ammazzati o riddutti a schiavitù. Na minuranza di mussurmani benestanti si potti sarvari addichiarannusi cunvirtutu ô cristianesimu.

## Note
Manfredonia

thumb|300px|Lu duomu di S. Maria di Sipontu.**Manfredonia** è un cumuni dâ pruvincia di Foggia di  57704 abbitanti.
Munti Sant'Angilo

thumb|300px|Santuariu di S. Micheli Arcancilu.**Munti Sant'Angilo** è un cumuni dâ pruvincia di Foggia di  13917 abbitanti.
Rocchetta Sant'Antoniu

thumb|300px|La stazzioni**Rocchetta Sant'Antoniu** è un cumuni dâ pruvincia di Foggia di  2034 abbitanti. 
it :Rocchetta Sant’Antonio
San Giuvanni Rutunnu

**San Giuvanni Rutunnu** è un cumuni dâ pruvincia di Foggia di 26106 abbitanti. 
## Talia puru

*Patri Piu
Sant'Agata di Pugghia

thumb|300px|Agatuni, signuri di Sant’Agata, secunnu la liggenna fu ammazzatu dû varveri dû paisi pirchì addumannava di esercitari lu jus primae noctis.**Sant'Agata di Pugghia** è un cumuni dâ pruvincia di Foggia di  2321 abbitanti.
Trinitapuli

thumb|400px|Stemma di Trinitapoli.
**Trinitapoli** è un cumuni dâ pruvincia di Barletta-Andria-Trani di circa 14400 abbitanti.
Troia (disambiguitati)

*Troia, cità antica cantata di Omeru ntî l'Iliadi.
*Troìa, cumuni dâ pruvincia di Foggia

## Bioluggìa

*La **tròia** è la fimmina dû porcu

## Àutri significati

*Tròia è puru n'esprissioni vulgari e di disprezzu nnirizzata a na fimmina di facili custumi o na prustituta.
Pisulu

Lu pisulu ete na sorta te panchina fatta te uncetti (cuzzetti) ca se mintia a 'nanzi lu parite te casa in modu cu se ssettanu  li cristiani.
Ilm (canuscenza in arabbu)

**‘Ilm** ( "canuscenza") eni nu termini arabbu ca s'arrifirisci â canuscenza di l'Islam. Spiciarmenti duranti l'itati d'oru di l'Islam binìa sustinutu l'incuraggiamentu a avìri cchiu canuscenza. E chissu spieca lu sviluppu dei scienzi duranti stu piriòddu.
Cungressu di Vienna

Lu **Cungressu di Vienna** fu na cunfirenza chi si tinni ntî la cità omonima, all'èbbica capitali di lu mpiru austriacu, dû primu di uttuviru dû 1814 ô 9 di giugnu dû 1815. Ci participaru li putenzi europei di l'ebbica, cu l'obbiettivu di ridisignari la carta di l'Europa e ripristinari l'Ancien régime doppu li scunvurgimenti appurtati dâ rivoluzzioni francisi e dî guerri napulionichi. Cû Cungressu di Vienna si grapi chidda chi veni difinuta comu l'età dâ Ristaurazzioni.

Catigurìa:Storia
Guerri napulionichi

Cu lu termini **guerri napulionichi** si ntenni lu piriudu tra lu 1799 e lu 1815 n cui Napuliuni Bonaparti pi li so miri espansionisitichi fu n  guerra cu gra parti dî riggimi di l'ebbica. S'accapru cu la disfatta di Napuliuni e lu ristabbilimentu di l'Ancien Regime cô Cungressu di Vienna.

Catigurìa:Storia
Ancien régime

**Ancien régime** (*riggimi vecchiu*) è nu termini francisi ppi disignari, ccu cunnutazzioni pijiorativi, lu sistema di cuvernu chi pricidiu la rivoluzzioni francisi dû 1789, e zoè  la **[[munarchia]] assuluta** dî Valois e dî Burboni. Ppi estinsioni, lu termini è usatu a l'autri munarchii europei ccu sistemi di cuvernu simili o assimilabbili a chiddu ddà.

Catigurìa:Storia
Priùni

.

Nu **priùni** è na prutiìna *misfolded* ca, sicunnu na tiurìa di Stanley Ben Prusiner, havi la capacitati di facilitari lu *[[misfolding]]* di àutri prutiìni paraggî.

## Priùni comu agenti nfittivi

Li priùni sunnu cunzidirati agenti nfittivi nun cunvinziunali, picchì nun hannu àcidi nuclèici; iddi sunnu â basi di malattî comu li ncifalupatìi spungiformi trasmissìbbili umani e di l'armali (TSE), comu lu kuru, la scràpie e la ncifalupatìi spungiformi buvina (BSE).

Catigurìa:Bioluggìa
Mpiru austriacu

Lu **mpiru austriacu** vinni custituitu ntô 1804 comu munarchia ereditaria n sequitu â furmazzioni dû mpiru francisi di la parti di Napuliuni Bonaparti.

Ntô 1867 lu mpiru canciau dinominazzioni, addivintannu mpiru austru-ungaricu chi cuntinuau nzinu ô 1917.

Catigurìa:Storia
Mpiru austru-ungaricu

Lu **mpiru austru-ungaricu** finni funnatu ntô 1867 di la fusioni di lu mpiru austriacu chî tirritoria unghirisi ggià sutta duminazzioni austriaca, e chi ntî dd'annu ddà cunquistaru l'equiparazzioni giuridica câ parti austriaca. Lu mpiru allura canciau nomu addivintannu perciò austru-ungaricu. Sutta sta dinominazzioni cuntinua a isistiri nzino ô 1917.

## Talìa puru
*Ciccu Peppi, mpiraturi austru ungaricu.

Catigurìa:Storia
San Franciscu di Paula

thumb| Tila di Bacciu d’Agnulu ( 1462- 1543 ) na Cresia di l’Annunziata a Muntaltu Uffugu ( CS  )
**Franciscu di Paula** (Paula, 27 di marzu 1416 - Plessis-les-Tours, 2 di aprili 1507) fu un riligiusu talianu, fattu Santu di Liuni X no 1519. Funnò l’Ordini dî Minimi; fu un Santu rimitu; è lu Patronu principali da Calabbria.

## Aggiografìa
Franciscu nasciu a Paula (CS) e fu chiamatu accussì pi devuzioni da matri, Vienna di Fuscaldu, all'omonimu santu di Assisi. Quannu ebbi 15 anni sò patri e sò matri lu purtaru a San Marcu Argentanu ne frati franciscani. 
Prima di fari na scelta difinitiva vosi fari un pilligrinaggiu a Assisi, passannu di Munticassinu, Roma e Loretu. A Roma fu scannaliatu du lussu e di l’abitudini di cardinali da Cresia rumana e no sò animu pinsò a na riforma vissuta nà puvertà comu pridicava u Vangelu. Turnatu a Paula cuminciò a fari lu rimitu na una grutta: durmìa 
’n terra cu na petra pi cuscinu, manciava erbi e radichi. Autri pilligrini e rimiti si vosiru accumpagnari cu iddu e accussì dumannò lu pirmissu di fari un Cummentu a Paula o Viscuvu di Cusenza, Pirru Caracciulu. No 1472 e 1474 fici autri Cummenti a Paternu, a Spezzanu, Curiglianu e Milazzu.
La so fama arrivò finu n Francia â curti di Luigi XI ca era assai malatu. Lu Re dumannò ô Papa Sistu IV di mannarici lu rimitu di Paula. A 66 anni lassò la so terra e partiu pâ Francia, passannu di Napuli e Roma. Lu Papa, però nun ci vosi appruvari la Regula picchì era troppu sivera. Pi 25 anni fu uspitatu dî Re francisi e la so Cungrigazioni, ca vosi chiamari dî Minimi, cuminciò a fari vita ‘n cumuni. Franciscu muriu a 91 anni a Plessis-les-Tours lu 2 aprili 1507. 
No 1562 li Ugunotti dettiru focu o corpu dû Santu. La fama di Franciscu, chî tri rami da Famigha minima (frati, monachi e terziari) si diffunniu na tutta l’Europa. Fu biatificatu lu 7 di giugnettu 1513 e fattu Santu lu 1 di maiu 1519.
Lu 27 di marzu 1943 lu Papa Piu XII lu fici “Patronu da genti di mari“ e lu 2 di giugnu 1962 Giuvanni XXIII lu fici “Patronu da Calabbria”.

## Li riliqui

Si sarvaru picca ossa , purtati a Paula ntô 1935 e na Cresia di Tours di Nostra Signura di La Riche.

## Liami
*Ordine dei minimi

Franciscu di Paula
Franciscu di Paula
Santa Francisca Rumana

thumb| Tila di Santa Francisca Rumana di Giuseppi Tresca, 1770 na Cresia di San Giuseppi Cafassu - Palermu
**Francisca Rumana**  (Roma 1384 - Roma 9 di marzu 1440) fu na riligiusa taliana, funnatrici da Cumunità di l’Oblati Ulivitani di Santa Maria Nova, ditti di Turri di Specchi.  

## Biografìa
Nasciu a Roma ntô 1384 dâ Famigha Bussa di Liuni e chiamata “Ciccitedda“. Si vuleva fari monaca, ma so patri e so matri la ficiru maritari cu Larenzu di Punziani
a tridici anni. Ebbi tri fighi ma dui mureru di pesti. Si didicò ê puvureddi, vinnennu li beni di famigha, zappannu la campagna pi prucuràrisi frutta e virdura, dannu tanta limosina, tantu di essiri chiamata “la puvuredda di Trasteviri “. Funnò la Cungrigazioni di l’Oblati Ulivitani di Santa Maria Nova, ditti di Turri di Specchi, aggregata all’Ordini Binidittunu.
  
Cuntinuò a stari ntô Palazzu Ponziani, ma viveva comu na monaca e si detti lu secunnu nomu di Romana. No 1436 lassò la so casa e stetti nò Cummentu di Turri di Specchi.
’Nsignau e monachi a fari unguenti e ‘mpiastri pî malati e li firiti e ancora oj si fa no stissu ricipienti ca usava idda. Muriu lu 9 di marzu 1440 e fu sippilluta sutta l’altari da Cresia di Santa Maria Nova, ca poi pigghiò lu so nomi. Fu fatta Santa du Papa Paulu V e Urbanu VIII vosi  fari custruiri na Cresia una statua d’idda cu l’Ancilu Custodi ca l’assistiu pi tutta a vita.
E’ la Santa Patruna di Roma doppu i Santi Petru e Paulu.

## Li riliqui

Lu corpu è sarvatu ntâ Cripta du XV seculu  da Cresia ntitulata â Santa a Roma.

## Liami sterni
*Roma segreta

Francisca Rumana
Francisca Rumana
RNA missaggeru

Lu **RNA missaggeru** (mRNA) e na copia di RNA dô filamentu di sensu dû DNA cudificanti pi na prutiìna, pruduttu cô miccanismu dâ trascrizziuni.

## Struttura

Ntî prucarioti, lu mRNA havi, ntrô 5' UTR, na siquenza nota comu siquenza di Shine-Dalgarno (cû *[[consensus]]* "AGGAGGU"), chi servi pô ricanuscimentu dâ subunità minuri dô ribusoma; ntî eucarioti lu 5' UTR havi nu 5' cap, chi servi pâ prutizzioni dû RNA dâ digradazzioni e pi l'attaccu ô ribusoma virè. 
Ntrô 3' UTR s'attrova nu situ di poliadinilazzioni (poli(A)); iddu puru servi pâ prutizzioni dû RNA, e ntî eucarioti è nicissàriu macari pi l'espurtazzioni dô mRNA dô nùcliu.
La CDS (siquenza cudificanti) s'attrova tra lu 5' UTR e lu 3' UTR.

## Funzioni

Lu mRNA servi pi vicariari li nfurmazzioni genètichi ô ribusoma pâ sìntisi di na prutiìna cô miccanismu muliculari dâ traduzzioni.

Catigurìa:Bioluggìa
Sant'Euplu di Catania

'[thumb|Sant’Euplu Tila di [Oliviu Sozzi|Uliviu Sozzi (1690-1765) na Basilica Culliggiata di Catania]]
*Euplu*' (Catania 275 - Catania 12 di austu 304) fu un Jacunu e Martiri dâ Cresia di Catania.

## Aggiografìa
Nasciu a Catania e lu so nomi è scrittu na tutti Martirologi. L’Ortodossi lu ricordanu l’11 di austu. Lu mpiraturi Diuclezzianu ntall’annu 303 fici un Edittu pi sterminari li seguaci di Cristu; avianu essiri circati tutti chiddi ca eranu Cristiani, avianu a cunsignari li libri dâ fidi e si nun vulevanu essiri ammazzati avianu adorari li dei.

Mentri a Catania c’era lu Proconsuli Calvisianu fu truvatu Euplu, un Jacunu, ca spiegava ô populu lu Vangelu. Subitu iddu dissi: “Sugnu cristianu e vogghiu moriri pi Gesù Cristu “. Doppo avillu ntirrugatu e vidennu can un vulia rinunciari â fidi di cristiani, lu fici mettiri n carciri e lu fici flagillari.
Lu 12 Austu dû 304 ci fici tagghiari la testa ca spata no Foru Rumanu da Citati.
Li Cristiani sippilleru Euplu cu l’aromi.

## Li riliquii

Dû 1040 sunnu custuditi dintra un’urna d’argentu na l’antica Catidrali di Trevicu (AV) unni è lu Patronu. E’ puru Patronu di Francavigghia di Sicilia (ME) e Compatronu di Catania.

## Liami
*Studi Eupliani

Euplu Catania
Euplu Catania
San Liuni Luca

thumb|Statua di San Liuni Luca na Cresia omonima di Curliuni
( PA ), XVIII seculu

**Liuni Luca** (Curliuni (PA), 815 - Muntiliuni di Calabbria (VV), 1 di marzu dû 915) è nu Santu da Cresia Cattolica.

## Aggiugrafìa
Appi lu stissu nomu dû patri, Liuni; la matri si chiamava Teotista. Ricivìu l'educazzioni dâ scola e dî parrina di ritu grecu. A vint’anni si vinnìu tutti li sò cosi e si nni ivu ô Munastèriu basilianu di San Fulippu d’Aggira (EN). Supra cunsigghiu di l’Abati, passò ‘n Calabbria e fici un pilligrinaggiu a Roma pi vinirari li Santi Apostoli Petru e Paulu. Si stabilìu doppu nô Munasteriu di S. Maria di Vina, e appoi a Muntiliuni.
Prijava, facìa pinitènzia e travagghiava; addivintò mònacu basilianu e si vosi chiamari Luca. Aiutava li bisugnusi, li puviredda, li malati, li scunsulati. L’Abati Cristofuru ci detti la guida dâ Cumunitati. Avìa già cent’anni e lu primu di marzu dû 915 desi l’arma a Diu. Fu sùbbitu nvucatu comu Santu e sippillutu vicinu a Crèsia di Santa Maria Maggiuri, unni oj c’è la Matrici di Vibbu Valentia didicata a Madonna e a San Liuni Luca. Fu chiamatu accussì nô XIII sèculu pi nun cunfunnìrilu cu àutri Santi di nomu Liuni o Luca. Ntô 1575 fu pruclamatu Patronu di Curliuni e ntô 1600 di Vibbu Valentia.

### Riliqui
Nti l'annu 2006, nnô paisi di San Grigoriu d’Ippona foru attruvati li sò Riliquii.

## Lijami di fora
*La vita dû santo ntô situ ''Santi e beati''

Liuni Luca
Liuni Luca
Vietri supra lu Mari

**Vietri sul Mare** è nu cumuni di circa 8500 abbitanti dâ pruvincia di Salernu, n Campania. E' na distinazzioni turistica comuda, pirchì cunveni pi accuminzari nu giru dâ custera amalfitana. 

Catigurìa:Pruvincia di Salernu
Little Italy

thumb|Lu quarteri di Little Italy a New York.

***Little Italy*** eni lu nomu datu ê varî quarteri di urìggini taliana spargiuti pô munnu. Lu quartieri di Little Italy forsi cchiù granni ntî na cità forastera è chiddu di New York.

Catigurìa:Stati Uniti
Li ciuri dô mali

**Li ciuri dô mali** (*Les fleurs du Mal*) è lu nomu d'un òpira poètica francisi di Charles Baudelaire, pubblicata ntô 1857.

## Esempiu di puisìa

***L’albatros*** ('n francisi)

*Souvent, pour s’amuser, les hommes d’équipage

*Prennent des albatros, vastes oiseaux des mers,

*Qui suivent, indolents compagnons de voyage,

*Le navire glissant sur les gouffres amers.

*À peine les ont-ils déposés sur les planches,

*Que ces rois de l’azur, maladroits et honteux,

*Laissent piteusement leurs grandes ailes blanches

*Comme des avirons traîner à côté d’eux.

*Ce voyageur ailé, comme il est gauche et veule!

*Lui, naguère si beau, qu’il est comique et laid!

*L’un agace son bec avec un brûle-gueule,

*L’autre mime, en boitant, l’infirme qui volait!

*Le Poëte est semblable au prince des nuées

*Qui hante la tempête et se rit de l’archer;

*Exilé sur le sol au milieu des huées,

*Ses ailes de géant l’empêchent de marcher.

***L'àlbatru*** ('n sicilianu)

*Spissu, pi divèrtirisi, li equipaggî

*Arrìstanu li àlbatri, granni aceddi marini,

*C'assicùtanu, pigri cumpari di viaggiu,

*Lu vascellu chi sciamprìa supra li amari abissi.

*E ura li lassaru supra lu ponti,

*Ca chissi reghî dû azzurru, nvàlidi e suggittusi,

*Abbannùnanu malinconicamenti li granni ali bianchi

*Comu remi a latu di iddi.

*Chissu alatu viaggiaturi, com'è accurtigghiaratu e liggeru!

*Iddu, apprima accussì beddu, com'è còmicu e bruttu!

*Quarchidunu cci stuzzichìa lu beccu câ pipa,

*N'autru faci lu versu, claudicannu, ô zoppu chi vulava!

*Lu pueta è comu lu prìncipi dê nùvuli

*Ca abbituatu â timpesta ridi di l'arceri:

*Distirratu 'n terra tra li burracchiati,

*Pi li sò ali di giganti, nun poti caminari.

## Lijàmi di fora

* Li ciuri dû mali ntrô Wikisource

Catigurìa:Puisìa
Muntiliuni

Multiliuni si po rifiriri a:

*Muntiliuni di Calabbria, anticu nomu di Vibbu Valenzia
*Muntiliuni di Pugghia, cumuni dâ pruvincia di Foggia.
Ìsula di Pasqua

thumb|right|200px|Panurama di l'Isula

L**ìsula di Pasqua** è n'ìsula di l'oceanu Pacificu ca appartèni a lu Cili.

## Giografìa
È una di li ìsuli abbitati cchiù isulati dû munnu. Lu sò tirritòriu havi 4 vurcani, ca su: Poike, Rano Kau, Rano Raraku e Terevaka. 
Noti su li so' **moai**, li stàtui di pètra ca s'attròvano ntî costi. L'uràriu standard è di 6 uri all'annarìri arrispettu di l'UTC.
Lu sò clima è subbitropicali, ccu timpiraturi ca s'aggiranu attornu li 21 gradi, ccu nu sbalzu tèrmicu nullu tra nna riggioni a l'âutra. 
L'ìsula di Pasqua havi solamenti 30 speci di viggitali ndìgini, pirchì ntô 1010 happi a aviri na difurestazioni.

700px|center|thumb|Ìsula di Pasqua

## Autri pruggetti

Catigurìa:Cili
Sant'Albertu di l'Abati

thumb|Tritticu da ’Ncurunazioni da Virgini tra i Santi Albertu e Petru di Matteu de Perruchiu XV Seculu - Museu Diucisanu di Palermu

**Albertu di l’Abati** (Trapani, 1240 – Missina 7 di austu 1307) è nu Santu talianu di l'Ordini di Carmilitani.

## Aggiografìa
Albertu nascìu a a Trapani ammersu lu 1240 dâ Benedittu Abate, da Famigha fiurentina di l’Abate. Trasìu ntî l’Ordini dî Carmilitani e, fattu parrinu, lu 1280 vinni numinatu Patri Pruvinciali di Trapani. Versu lu 1287 fu mannatu a Missina pi pridicari lu Vangelu comu Patri Pruvinciali. Duranti l’assèdiu angioinu di Missina, cu la sò prijera libbirò la cità dâ fami cu l’arrivu nô portu di una navi china china di furmentu. Fu chiamatu lu Patri di l’Ordini , picchì fu lu primu Santu fattu dû Papa Callistu III. Lu Priuri Ginerali vosi ca nta tutti li Cresi di Carmilitani ci fussi n’artari didicato a iddu. Foru divoti di Sant’Albertu,  S.Teresa d’Avila e S.Maria Maddalena di Pazzi. Murìu lu 7 di austu 1307 e pî sò funirali nun fu cantata la Missa di morti, ma chidda di Santi Cunfissuri. Nô 1457 lu Papa Callistu III, a vuci, accunsintìu a viniràrilu comu Santu, cunfirmatu appoi di Sistu IV cu na littra dû 31 di maju 1476.
Nô 1623 fu fatta la Porta di S. Albertu a Missina. E’ Patronu di Trapani, Erici, Palermu e Revere (MN). 
 
## Li Riliqui

Li Riliqui di S. Albertu foru purtati na tutta l’Europa. Lu Craniu, nô 1317 fu purtatu di Missina a Trapani, nâ Crèsia di l’Annunziata. Nô Cummentu di Palermu, ntî l'annu 1346 fu didicata a iddu na Cappella.

## Liami

*Il Carmelo
*Biografia ufficiale

Albertu di l'Abati
Albertu di l'Abati
Capu di statu

Lu **Capo di Statu** è l'aggenti ca su posti a lu vèrtici dû Statu, li cui putèri cancianu nbasi a la so' forma di governu. Nfatti, pô essiri di suvrànu (munarchia assoluta), a l'esercìzi di funzioni du Governu, a lu rôlu cerimuniali (cumu la riggìna dô Regnu Unitu).

A parti lu putèri, lu Capu di Statu havi arrapprisintari la pirsonificaziòni dû unità, cuntinuità e leggittimità dû paìsi.

Catigurìa:Dimucrazzìa
Scholarpedia

***Scholarpedia*** è n'inciclupidìa *online* in lingua angrisi ca utilizza a ticnoluggìa wiki unni l'articuli sunu scritti di auturi sperti 'mmitati e sunu suggetti a na critica e rivisioni cun autri ggenti sperti comu a iddi. L'articuli sunu dispunibbbili *online* senza bisognu di pajari nenti ppi usu nun cummirciali, ma nun ponu ssiri cupiati di sana pianta.
A l'auturi ci veni dati creditu ppi ssiri l'auturi supra a paggina di l'articulu.

Sulu utenti arriggistrati ponu iditari n'articulu, e sti canciamenti sunu suggetti a l'appruvazzioni di lu *rispunsabbili* di l'articulu ca, di solitu, eni l'auturi.
L'utenti anu n'attributu di *indici di scularitati* ca veni incrimintati e dicrimintatu di diversi attivitati e ca cuntrollanu i privileggi ca l'utenti avi raggiuntu.
Lu situ webbi usa lu *software* MediaWiki ca è utilizzatu macari di Wikipedia.

Astura *Scholarpedia* nun eni n'inciclupidìa ginirali; a diri a viritati si stapi fucalizzannu supra a neuruscienza cumputazziunali, intililiggenza cumputazziunali, fisica, astrufisica e sistemi dinamici.
Nta l'aprili 2009, Scholarpedia avia raggiuntu 500 articuli accittati di sperti di pari gradu e autri 1400 articuli a erunu in via d'iditazzioni.

Lu pruggettu a statu criatu nta lu frivaru 2006 di parti di Eugene M. Izhikevich, nu ricircaturi a l'Istitutu di Neuruscienzi a San Diego, California.
Izhikevich eni macari capu ridatturi.

L'auturi dei diversi articuli supra a Scholarpedia sunu 'mmitati da l'idituri in capu o autri curaturi, o silizzionati di n'public election ilizzioni pubbrica c'avveni nta nu forum.
Pa isempiu Jimmy Wales e Larry Sanger, li funnaturi storici di Wikipedia, fuorru numinati ppi scriviri article on Wikipedia n'articulu supra a Wikipedia stissa.
Chissu eni fattu p'assicurarisi ca l'articuli sunu scritti di ggenti sperta.
Nta lu Maggiu 2009 a lista d'auturi includìa vincituri di midaglii Fields (na speci di premiu nobel ppa matimatica) e sirici premia Nobel.

## Copyright e diritti

Li cuntributuri s'arriservano lu dirittu di *copyright* supra a l'articuli ca venunu pubbricati supra a  Scholarpedia, e sunu d'accordu ca Scholarpedia avi lu dirittu nun limitatu d'arripruduciri chiddu ca suttupongunu a pubbricazzioni. 

Li rispunsabbili di Scholarpedia arrispunnierru diciennu ca eni 'mpurtanti ca sulu iddi ponu arripruduciri lu testu cuntribbutivu picchini accussini ponu dari a l'auturi urigginali lu cuntrollu supra l'utilizzu dei cuntribbuti ca ficiru, e lu dirittu d'arripruduciri ca eni datu a Scholarpedia significa ca li diritti ponu ssiri trasferiti a l'edituri, comu a li MIT Press e Springer, ppi pruduciri virsioni stampati classicamenti di Scholarpedia.

## Articuli culligati
* Wikipedia
* Newpedia
* Citizendium

Catigurìa:Aducazzioni
Matteu Missina Dinaru

**Matteu Missina Dinaru** (Castedduvitranu, 26 di aprili 1962 – L'Aquila-25 di sittèmmiru 2023) fu nu boss dâ mafia trapanisi. Si cridi chi fu a capu di l'urganizzazzioni mafiusa doppu l'arresti di Totò Riina e di Birnardu Pruvinzanu e Sarvaturi Lo Piccolo. Fu arristatu quarchi misi prima di mòriri ntî nu spitali unni si curava pi nu tumuri.

Catigurìa:Mafia
Catigurìa:Biografìi
Catigurìa:Nasciuti ntô 1962
Catigurìa:Muruti ntô 2023
Strati salentini

Nun ci suntu autostrate ntra lu Salentu ma nc'ete la strata statale 16 ca ae te Lecce a Otrantu passannnu pe Maglie, la ss101 ca ae te Lecce a Caddhipuli e la ss275 ca ae te Maije a Leuca. Impurtante ete puru la ss274 ca ae te Caddhipuli a Leuca. 

Catigurìa:Salentu
Val di Notu

thumb|300px|Antica carta dâ Sicilia câ spartizzioni tirrituriali n tri valli.
U **Vallu di Notu** è una dê tri divisioni amministrativi dâ Sicilia ca risali all'èbbica àrabba. L'urìggini dâ spartizzioni è lu fattu chi u vallu di Notu fu l'urtima parti dâ Sicilia a siri cunquistata di l'àrabbi, ca 50 anni doppu essiri trasuti a Mazzara, arrinisceru a assidiari cu successu la citati di Sarausa nni l'annu 878.

U "Vallu" pigghia lu nomu di la citati di Notu e si rifirisci a tuttu lu terzu di Sicilia ca va di Gela a Portupalu, ca acchiana nzinu a Sarausa e Catania, e ca trasi nzinu a tutta l'attuali chiana di Catania p'arruvari a Cartaggiruni e Butera.

Cô tempu la dinominazzioni ristau. Oggi cô termini *Vallu di Notu* si ntenni ancora la zona sud est dâ Sicilia, senza valenza amministrativa, ma cu na valenza storica e culturali assai spiccata, 'n particulari grazzî all'architittura barocca omuggenia, ca valsi l'iscrizzioni di ottu dê sò citati nnâ lista dû patrimoniu munniali di l'UNESCO

## Talia puru
*Val Dimuni
*Val di Mazzara

Catigurìa:Sicilia
San Giuseppi Maria Tumasi

thumb|San Giuseppi Maria Tumasi no quatru du Vaticanu, 1986
**San Giuseppi Maria Tumasi**  (Licata 12 di sittèmmiru 1649 - Roma 1 di jinnaru 1713) fu un cardinali talianu  e un Santu da Cresia Cattolica.

## Aggiografìa
Fighu di Don Giuliu e Rusulia Traina, Principi di Lampedusa e Duchi di Parma di Muntichiaru, fu educatu pi trasiri a Curti du re di Spagna, ma poi decisi, su cunsigghiu di sò ziu Carru di farisi parrinu tiatinu. Ebbi puru tri soru monachi no Monasteriu di San Binidittu di Parma di Muntichiaru: Francisca ( Soru Serafica ); Sabella ( Soru Crucifissa ); Antonia ( Soru Maddalena). Ca soru  Sabella si ‘ntrattinia a scriviri i cosi di Diu. Fu Noviziu a Palermu na Cresia di San Giuseppi di Patri Tiatini no 1665. Studiò a Roma , Ferrara e Modena lingui classichi e urientali. No 1673 fu fattu parrinu. Sapìa leggiri e scriviri u grecu, u latinu e l’ebraicu. 
Scrissi tanti opiri liturgichi , biblichi e tiulogichi. Cunfessuri du Papa Clementi XI fu fattu Cardinali, ma arristò sempri na pirsuna umili. Si stabilì nà Cresia di San Martinu e Munti e priava chi frati carmilitani, ‘nsignava u Catechisimu, pridicava e cunfurtava. 
Fu chiamatu “ U Principi di Liturgisti Rumani “ e ricanusciutu comu pricursuri du rinnovamentu liturgicu du Cunciliu Vaticanu II. Di so studi arrestanu dudici volumi. Dicia na cosa ca vali pi tutti i tempi: “ Si u pani basta du voti o jornu, a pacenzia bisogna avilla centu voti l’ura ! ” .
Muriu a Roma u 1 Jnnaru 1713. Fu biatificatu  du Papa Piu VIII u 29 settemmiri 1803
e fattu Santu u 12 Uttuviri 1986 du Papa Giuvanni Paulu II. A sò Festa è u 3 di Jnnaru.

## Riliqui

Lu Corpu fu purtatu na Cresia di Santi Silvestru e Martinu e Munti no 1804, unni arristaru na pocu di Riliqui, poi no 1971 fu traspurtatu na Cresia di S. Andria da Valli. 
Autri Riliquii sunnu a  Turretta (PA ) e a Parma di Muntichiaru ( AG ).

## Liami sterni
*San Giuseppe Maria Tomasi Biografia

Giuseppi Maria di Tumasi
Giuseppi Maria Tumasi
Mehmet Murat ildan

**Mehmet Murat ildan** (1965 - 16 di maiu) scritturi turcu.

## Fonti
https://web.archive.org/web/20090630153826/http://muratildan.webs.com/

ildan, Mehmet Murat ildan
ildan, Mehmet Murat
Cummattimentu navali di Capu Pàssaru

Lu **cummattimentu navali di Capu Pàssaru** tra la marina spagnola e la marina ngrisi capitau lu 11 di austu dû 1718. La Quadruplici allianza vulìa mannari fora li spagnoli dâ Sicilia e dâ Sardegna.

Lu cummattimentu chi vitti diversi dicini di navi di ogni banna, capitau ô làricu di Capu Passaru, ntâ punta sud-orientali dâ Sicilia. Diversi navi spagnoli foru affunnai e diversi àutri catturati.

Lu cummattimentu s'accapau cu la vittoria cumpleta dî ngrisi.

Catigurìa:Storia siciliana
Catigurìa:Cummattimenti
Cummattimentu di Lepantu

thumb|Lu cummattimentu navali di Lepantu. 
Ntô **cummattimentu di Lepantu** dû 7 di uttùviru 1571 li spagnoli, appuiati di na cualizzioni navali italiana cumpunuta di navi dâ ripùbrica di Vinezzia, di surdati dû duca di Urbinu, forzi Ginuvisi, e dû papa battunu li turchi.

Già 6 anni prima li spagnoli avèvanu battutu li turchi ntî lu granni assediu di Malta.

Catigurìa:Storia
Catigurìa:Cummattimenti
Cavaleri (unurificenza)

Lu titulu di **Cavaleri** è datu dû prisidenti dâ ripùbbrica italianu (e `prima dû 1946 dû Re) a pirsunalità chi si distingueru pi meriti civili o militari. Doppu la prima guerra munniali, li reduci dû frunti foru numinati *Cavaleri di Vittoriu Venetu*. 

Lu titulu di cavaleri è spissu datu a mprinnitura di successu (Berlusconi fu unu di chisti), ma puru a jucatura di palluni, comu fu lu casu pî jucatura di la Nazziunali Italiana di Palluni chi vinciu lu Campiunatu Munniali di Palluni dû 2006.

Catigurìa:Sucità
Bodrum

**Bodrum** è na cità dâ costa dâ Turchia. Anticamenti chiamata **Alicarnassu** fu na culonia Grecia antica, prima d'addivintari nu portu mpurtanti ntô mediuevu. Ô principiu dû XV sèculu li cavaleri uspitaleri ficiru custruiri na furtizza chi chiamaru di San Petru, di unni pigghia lu nomu la cità (*Bodrum = Petru*).

## Bibliografìa
*Bodream*, Jean-Pierre Thiollet, Anagramme Ed., 2010.ISBN 978 2 35035 279 4.

Catigurìa:Turchìa
Dragut

**Turghud Alì**, o **Dragut, Turghut Reis, Darghout Rais, Turhud Rais** (Bodrum, 1485 – Gozo, 25 di giugnu 1565), fu n'ammiragliu e cursaru turcu.

Si fici canusciri pî scurrirìi n Sicilia e n'Italia miridiunali. A iddu è attribbuita la distruzzioni dâ furtizza di Capu Pàssiru ntô 1526. Addiventa signuri di Tripuli e di Mahdia e vicirè di Algeri, ammiragghiu sutta lu cuvernu di Solimanu lu Magnificu.

Mori a 80 anni duranti lu granni assediu di Malta dû 1565, quannu li turchi forru battuti sulu grazzi ô ntirventu massicciu di navi spagnoli.

Catigurìa:Biografìi
Don (tìtulu)

**Don** (cu nu nomu di pirsuna) è lu titulu chi ntî tuttu lu munnu di lingua spagnola, ma puru ntô sud di l'Italia e n Sicilia pi innicari rispettu.

## Storia
Urigginariamenti era nu titulu onorificu chi si putia dari sulu a famigghi di uriggini nòbbili. La diffusioni ntô sud di l'Italia è nu residuu di la nfluenza culturali spagnola dî sèculi passati. Quannu nun fu direttamenti sutta duminiu spagnolu, lu Regnu dî dui Sicilî avia liami stritti câ curona spagnola.

## L'usu attuali
Cô tempu, lu titulu di don si diffunnìu, e pò essiri datu a nu patri di famigghia a partiri di la quarantina ntô casu n cui lu misteri nun è di campagna.

Pi esempiu *Don Turiddu* pò essiri nu patri di famigghia chi havi n'officina di riparazzioni. N cuntrappusizzioni ô titulu di *Don* si usa lu titutlu di Massa. *Massa Turiddu* è nu patri di famigghia rispittabbili, chi s'occupa dû travagghiu dî sò turrina.

Lu tìtulu di Cavaleri (cu lu cugnomu, esempiu: lu *cavaleri Ruffinu*) è puru usatu n Sicilia comu forma di rispettu pi innicari supratuttu li pirsuni chi pi particulari meriti militari, comu li reduci dâ guerra, ricivittiru stu titulu dû re o dû prisidenti dâ ripùbbrica.

## Don e mafia

Comu titulu di rispettu, nun liatu ô significatu di lu rolu riliggiusu di nu parrinu, lu titulu di *don* è usatu supratuttu ntâ stampa italiana quasi esclusivamenti pi innicari criminali dâ mafia, tantu di fari cridiri ê forasteri dû cuntinenti chi la parola *don* ntî st'accizzioni voli diri boss mafiusu. Si tratta nveci di n'usu chi pigghia la sò uriggini ntî l'usu attistatu di sèculi ntâ cultura miridiunali e chi la mafia ha saputu rènniri e trasfurmari pò sò vantaggiu, comu fici puru pi lu cuncettu di *unuri* o di *rispettu*.

Catigurìa:Sucità
Don (ciumi)

thumb|400px|Lu bacinu dû ciumi Don.

Lu **Don** è nu ciumi di la Russia. Loncu di cchiossai di 1.800 chilòmitri, attraversa la Russia europea miridiunali e sfocia ntô mari di Azov.

Catigurìa:Ciumi dâ Russia
Massa' (titulu)

N cuntrappusizzioni ô titulu di Don, lu titulu di **Massa' ** cu lu nomu di na pirsuna è usatu comu titulu di rispettu pî genti chi travagghianu privalintimenti n campagna. Si pò usari pi nu patri di famigghia rispittabbili, chi s'occupa dû travagghiu dî sò turrina.

L'uriggini dû nomu è na cuntrazzioni di massaru. L'ortografìa perciò havi n'apostrufu doppu la *a* finali.

Esempiu: *Massa' Currau* cugghiu li ulivi e fici 30 cafisa di ogghiu. Vicinu â chiazza *Don Carmelu* tagghia li capiddi ê paisani.

## Talìa puru

*Cavaleri

Catigurìa:Sucità
San Castrensi

[thumb|San Castrensi di [Pietru Novelli|Petru Antoniu Novelli ( 1602 ) na Cappella omonima no Duomu di Munriali]]
**Castrensi** (V sèculu) fu un vìscuvu viniratu comu Santu dâ Cresia Cattolica.

## Aggiugrafìa
Vìscuvu Africanu, forsi di Cartaggini, duranti la pirsicuzioni dî Vandali di Gensericu (480) vinni mbarcatu n Africa supra na navi senza timuni e veli pi fàrilu affunari nzèmula a àutri vìscuvi (Rosiu, Priscu e Tammaru), parrini e fideli; ma apprudaru ntê costi dâ Campania. Castrensi si stabbilìu a Sinuessa e appoi a Casteddu Vulturnu, 'n (pruvincia di Nàpuli) e accuminciò a pridicari lu Vangelu. Muriu â fini dû V Sèculu Vulturnu nô 11 di frivaru.

## Li Riliqui

Nô X sèculu la Diòcisi di Vulturnu fu junciuta cu chidda di Capua. Prima dû XII sèculu li Riliquii foru purtati di Sessa Aurunca a Capua. Lu vìscuvu Alfanu si tinni la testa dû Santu, mentri ca lu Corpu fu purtatu a Munriali, comu rijalu pû spusalizziu  di Guglielmu II (1169-1189) cu Giuvanna d’Inghilterra e cullucatu sutta a l’artari dû Domu lu primu di sittèmmiru dû 1176.
San Castrensi fu nvucatu comu Patronu dâ Citati. Pi unurari lu Santu si facìanu du' Festi: la prima di 11 di frivaru, pi l’anniversàriu dâ sò morti, e l’àutra a la terza duminicadìa di maju pâ Traslazioni di Riliqui.
Ntô 1499 li Munrialisi fìciru na Cresia a San Castrensi e ô latu nn Munastèriu di mònachi binidittini; ntô 1508 l’arciviscuvu Alfonsu d’Aragona II fici fari na pùbblica Fèra quattru jorna prima e doppu la festa di maju cu na prucissioni cu l’urna dû Santu.
Lu 29 di dicèmmiru dû 1596 li Riliqui foru purtati ntâ Cappella didicata o Santu dintra la Cattidrali, unni c’è un quatru di Petru Novelli cû Santu vistutu di viscuvu.  
Lu Cardinali Cosimu di Torres no 1637 fici fari na nova urna d’argentu e supra na tabella si leggi: “ S.Castrensi, eternu baluardu dâ Citati di Munriali “.
E’ lu Patronu da Citati e Arcidiocesi di Munriali, di Maranu di Napuli, Casteddu Vulturnu e San Castresi di Sessa Aurunca (CE).

## Liami di fora

*La vita dû santu ntô situ ''Santi e Beati'' (n italianu)
*Cattiddrali di Munriali

Castrensi
Castrensi
John D. Barrow

**John David Barrow** Membru da Sucitati Riali (*Fellow of the Royal Society o *'FRS*' *) (nasciu lu 29 Nuvemmiru di lu 1952 a Londra e jeni nu cusmoluggu britannicu, fisicu tioricu e matimaticu.
Astura  eni Prufissuri ricircaturi di Scienzi Matimatichi a l'Univirsitati di Cambrdige.
Barrow è macari nu scritturi divulgativu di scienza .
Don

* Lu Don è nu ciumi di l'Ucraina.
* Don (cu nu nomu di pirsuna) è nu titulu di rispettu chi si usa ntê paisi di cultura spagnola e ntô sud di l'Italia.
* Don (cu nu nomu o cugnomu di pirsuna) è lu titulu chi ntî tutta l'Italia ìnnica nu parrinu
Don (riliggiuni)

**Don** (cu nu nomu o cugnomu di pirsuna) è lu titulu chi ntî tutta l'Italia ìnnica nu parrinu. Pi esempiu *Don Ciotti*, o *Don Gelmini* cèlibbri parrina italiani cuntimpurani (esempiu cu lu cugnomu) o *Don Abbondiu*, pirsunaggiu dî Manzoni (esempiu cu lu nomu).

Catigurìa:Sucità
Tartuca marina

[thumb|Na tartuca marina ntô mari di l'[Isuli Hawaii.]]
Na **tartuca marina** è nu rèttili marinu c'apparteni â superfamìgghia Chelonioidea, chi comu l'àutri tartuchi havi na curazza dura chi servi pi prutiggìrisi. Esìstunu tanti speci di tartuchi marini. 'N Sicilia la speci chiamata ''Caretta caretta'' è la cchiù cumuni.

Catigurìa:Armali